钦定古今图书集成/理学汇编/学行典/第186卷 > 崔希高
## 钦定古今图书集成/理学汇编/学行典/第186卷 > 崔希高

按《大唐新语》：“崔希高以仁孝友悌称。丁母忧，哀毁过
礼。为邺县丞，芝草生所居堂，一宿而葩盖盈尺。州以
闻，迁监察御史，转并州兵曹、冯翊令。贫乏，尽荷其仁
恤。时有云气如盖，当其厅事，须臾五色错杂，遍于州
郭。以状闻，敕编入史。其在并州，厅前藂苇有小鸟如
鹪鹩来巢，孕卵五色，旦如鸡子。数日𪃟毁雏见，已大”
于母，月馀，五色成文，大如鹅，驯扰闲暇，顷之飞翔，时
归旧所，人到于今，号为“兵曹鸟。”